CELEX: 22012D0109
Language: fi
Date: 2012-06-15 00:00:00
Title: ETA:n sekakomitean päätös N:o 109/2012, annettu 15 päivänä kesäkuuta 2012 , ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta), liitteen XIX (Kuluttajansuoja) ja pöytäkirjan 37 muuttamisesta

4.10.2012   
            
            
               FI
            
            
               Euroopan unionin virallinen lehti
            
            
               L 270/31
            
         ETA:n SEKAKOMITEAN PÄÄTÖS
   N:o 109/2012,
   annettu 15 päivänä kesäkuuta 2012,
   ETA-sopimuksen liitteen XI (Sähköinen viestintä, audiovisuaaliset palvelut ja tietoyhteiskunta), liitteen XIX (Kuluttajansuoja) ja pöytäkirjan 37 muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 ja 101 artiklan,
   sekä katsoo seuraavaa:
   
               (1)
            
            
               Sopimuksen liite XI muutettiin 30 päivänä huhtikuuta 2012 annetulla ETA:n sekakomitean päätöksellä N:o 94/2012 (1).
            
         
               (2)
            
            
               Sopimuksen liite XIX muutettiin 30 päivänä maaliskuuta 2012 annetulla ETA:n sekakomitean päätöksellä N:o 68/2012 (2).
            
         
               (3)
            
            
               Sopimuksen pöytäkirja 37 muutettiin 30 päivänä maaliskuuta 2012 annetulla ETA:n sekakomitean päätöksellä N:o 61/2012 (3).
            
         
               (4)
            
            
               Televisiotoimintaa koskevien jäsenvaltioiden lakien, asetusten ja hallinnollisten määräysten yhteensovittamisesta annetun neuvoston direktiivin 89/552/ETY muuttamisesta 11 päivänä joulukuuta 2007 annettu Euroopan parlamentin ja neuvoston direktiivi 2007/65/EY (4) olisi otettava osaksi sopimusta.
            
         
               (5)
            
            
               Audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10 päivänä maaliskuuta 2010 annettu Euroopan parlamentin ja neuvoston direktiivi 2010/13/EU (audiovisuaalisia mediapalveluja koskeva direktiivi) (5), sellaisena kuin se on oikaistuna EUVL:ssä L 263, 6.10.2010, s. 15, olisi otettava osaksi sopimusta.
            
         
               (6)
            
            
               Jotta sopimus toimisi moitteettomasti, sen pöytäkirja 37 olisi laajennettava sisältämään direktiivillä 2010/13/EU perustettu audiovisuaalisia mediapalveluja käsittelevä yhteyskomitea, ja liite XI olisi muutettava niin, että siinä määrätään yksityiskohtaisista säännöistä tämän yhteyskomitean toimintaan osallistumisesta.
            
         
               (7)
            
            
               Direktiivillä 2010/13/EU kumotaan neuvoston direktiivi 89/552/ETY (6), joka on osa sopimusta ja joka olisi sen vuoksi poistettava sopimuksesta,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan sopimuksen liitteessä XI oleva 5p kohta (neuvoston direktiivi 89/552/ETY) seuraavasti:
   ”32010 L 0013: Euroopan parlamentin ja neuvoston direktiivi 2010/13/EU, annettu 10 päivänä maaliskuuta 2010, audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta (audiovisuaalisia mediapalveluja koskeva direktiivi) (EUVL L 95, 15.4.2010, s. 1), sellaisena kuin se on oikaistuna EUVL:ssä L 263, 6.10.2010, s. 15.
   Tätä sopimusta sovellettaessa direktiivin säännöksiä koskevat seuraavat mukautukset:
   
               a)
            
            
               Lisätään 1 artiklan 1 kohdan n alakohdan iii luetelmakohdassa sanan ”unionin” jälkeen sanat ”tai EFTA-valtion”.
            
         
               b)
            
            
               Lisätään 1 artiklan 1 kohdan n alakohdan iii luetelmakohtaan kappale seuraavasti:
               ”Jos sopimuspuoli aikoo tehdä audiovisuaalialaan liittyvän sopimuksen, sen on ilmoitettava asiasta ETA:n sekakomitealle. Sopimusten sisältöä koskevia neuvotteluja voidaan käydä minkä tahansa sopimuspuolen pyynnöstä.”
            
         
               c)
            
            
               Korvataan 2 artiklan 5 kohdassa ilmaisu ”Euroopan unionin toiminnasta tehdyn sopimuksen 49–55 artiklassa” ilmaisulla ”Euroopan talousalueesta tehdyn sopimuksen 31–35 artiklassa”.
            
         Yksityiskohtaiset säännöt Liechtensteinin, Islannin ja Norjan osallistumisesta sopimuksen 101 artiklan mukaisesti:
   Kukin EFTA-valtio voi nimetä yhden nimeämänsä toimivaltaisen viranomaisen edustajan, joka osallistuu Euroopan parlamentin ja neuvoston direktiivin 2010/13/EU 29 artiklassa tarkoitetun audiovisuaalisia mediapalveluja käsittelevän yhteyskomitean kokouksiin.
   Euroopan komissio ilmoittaa yhteyskomitean kokouspäivämäärät hyvissä ajoin osallistujille ja toimittaa heille asiaa koskevat tiedot.”
   2 artikla
   Lisätään sopimuksen liitteessä XIX olevaan 7f kohtaan (Euroopan parlamentin ja neuvoston asetus (EY) N:o 2006/2004) luetelmakohta seuraavasti:
   
               ”—
            
            
               
                  32007 L 0065: Euroopan parlamentin ja neuvoston direktiivi 2007/65/EY, annettu 11 päivänä joulukuuta 2007 (EUVL L 332, 18.12.2007, s. 27).”
            
         3 artikla
   Muutetaan sopimuksen pöytäkirja 37 (luettelosta, josta määrätään 101 artiklassa) seuraavasti:
   
               1)
            
            
               Poistetaan 12 kohdan teksti (Televisiotoiminnan yhteyskomitea (neuvoston direktiivi 89/552/ETY)).
            
         
               2)
            
            
               Lisätään kohta seuraavasti:
               
                           ”35.
                        
                        
                           Audiovisuaalisia mediapalveluja käsittelevä yhteyskomitea (Euroopan parlamentin ja neuvoston direktiivi 2010/13/EU).”
                        
                     
         4 artikla
   Direktiivien 2007/65/EY ja 2010/13/EU islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   5 artikla
   Tämä päätös tulee voimaan 16 päivänä kesäkuuta 2012, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (7).
   6 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 15 päivänä kesäkuuta 2012.
      
         
            ETA:n sekakomitean puolesta
         
         
            Väliaikainen puheenjohtaja
         
         Gianluca GRIPPA
      
   
   
      (1)  EUVL L 248, 13.9.2012, s. 32.
   
      (2)  EUVL L 207, 2.8.2012, s. 48.
   
      (3)  EUVL L 207, 2.8.2012, s. 41.
   
      (4)  EUVL L 332, 18.12.2007, s. 27.
   
      (5)  EUVL L 95, 15.4.2010, s. 1.
   
      (6)  EYVL L 298, 17.10.1989, s. 23.
   
      (7)  Valtiosäännön asettamista vaatimuksista on ilmoitettu.